Aksel Sandemose

Aksel SANDEMOSE [aksl SANdemuse] ( – ) apartenas al la ĉefaj aŭtoroj skandinaviaj de la 20-a jarcento.

Li naskiĝis en 1899 en Jutlanda urbeto Nykøbing, kaj eldonis sian unuan libron en Danio en 1923. Post kelkaj danlingvaj libroj li migris al Norvegio, kie li restis ĝis sia morto en 1965, verkante norveglingve (bokmål). Dum la 2-a mondmilito li loĝis ekzile en Svedio, kaj post la liberiĝo de Norvegio li igis sia hejmo tiulandan vilaĝeton Kjørkelvik.

Inter liaj plej konataj libroj troviĝas la dana Klabautermanden de 1927 (plivastigita kaj norvegigita en 1932), kaj la membiografiecaj libroj pri fikcia viro Espen Arnakke: En sjømann går i land ("Maristo surteriĝas") de 1931 kaj En flyktning krysser sitt spor ("Fuĝint' krucpasas sian spuron") de 1933.
De tiu lasta devenas la Skandinavie fama Regularo de Jante.

 Aliaj verkoj 
 Vi pynter oss med horn ("Ni beligas nin per kornoj"), 1936
 Det svundne er en drøm ("Malaperinteco estas sonĝ'"), 1946
 Libroj pri Erling Vik:
 Varulven ("La lupfamtomo"), 1958
 Felicias bryllup ("La nuptofesto de Felicia"), 1961
 Mytteriet på barken Zuidersee ("La marrevolto sur barko Zuidersee"), 1963. Lasta verko lia.

Kategorio:Danaj verkistoj
Kategorio:Danlingvaj verkistoj
Kategorio:Norveglingvaj verkistoj